Rozsudok Všeobecného súdu (šiesta komora) z 23. septembra 2020 – VE/ESMA
(veci T‑77/18 a T‑567/18)
„Verejná služba – Dočasní zamestnanci – Zmluva na dobu neurčitú – Hodnotiaca správa – Hodnotené obdobie roku 2016 – Námietka nezákonnosti usmernení pre hodnotenie – Zjavne nesprávne posúdenie – Hodnotenie činností vykonávaných ako zástupca zamestnancov – Procesná vada – Skončenie pracovnej zmluvy – Nedostatočné výkony počas obdobia dvoch rokov“
1.      Žaloby úradníkov – Žaloba proti rozhodnutiu o zamietnutí sťažnosti – Účinok – Podanie žaloby na súd napadnutého aktu – Výnimka – Rozhodnutie, ktoré nemá potvrdzujúcu povahu
(Služobný poriadok úradníkov, článok 90 ods. 2 a článok 91; Podmienky zamestnávania ostatných zamestnancov, článok 46)
(pozri body 45, 46)
2.      Žaloby úradníkov – Hodnotiaca správa – Predchádzajúca administratívna sťažnosť – Fakultatívny charakter – Podanie – Dôsledky – Dodržanie procesných požiadaviek spojených s predchádzajúcou sťažnosťou
(Služobný poriadok úradníkov, články 90 a 91)
(pozri bod 47)
3.      Žaloby úradníkov – Námietka nezákonnosti – Rozsah – Akty, proti ktorým možno vzniesť námietku nezákonnosti – Akt všeobecnej povahy, na ktorom je založené napadnuté rozhodnutie – Usmernenia pre hodnotenie prijaté agentúrou – Prípustnosť
(článok 277 ZFEÚ; služobný poriadok, článok 110 ods. 2)
(pozri body 55 – 57)
4.      Úradníci – Hodnotenie – Interný predpis inštitúcie – Právne účinky – Obmedzenia – Rešpektovanie hierarchie právnych noriem
(Služobný poriadok úradníkov, článok 43)
(pozri body 65, 67 – 69)
5.      Úradníci – Hodnotenie – Hodnotiaca správa – Voľná úvaha hodnotiteľov – Súdne preskúmanie – Obmedzenia
(Služobný poriadok úradníkov, článok 43)
(pozri body 90 – 92)
6.      Úradníci – Zastúpenie – Obmedzenia z dôvodu výkonu funkcií zástupcu zamestnancov – Zohľadnenie pri vypracovávaní hodnotiacej správy – Povinnosti hodnotiteľov
(Služobný poriadok úradníkov, článok 43, príloha II článok 1 šiesty odsek)
(pozri body 171, 172)
7.      Úradníci – Hodnotenie – Hodnotiaca správa – Vypracovanie – Úradníci, ktorí vykonávajú funkcie zastupovania zamestnancov – Systém zavedený Komisiou – Povinnosti hodnotiteľov – Zohľadnenie stanoviska ad hoc skupiny pre hodnotenie – Neexistencia uvedenej skupiny – Dôsledky – Zrušenie správy – Podmienky
(Služobný poriadok úradníkov, článok 43, príloha II článok 1 šiesty odsek)
(pozri body 173 – 176, 190 – 195)
8.      Úradníci – Dočasní zamestnanci – Odstúpenie od zmluvy na dobu neurčitú – Voľná úvaha administratívy – Súdne preskúmanie – Obmedzenia – Zjavne nesprávne posúdenie – Pojem
[Podmienky zamestnávania ostatných zamestnancov, článok 47 písm. c) bod i)]
(pozri body 205 – 213)
9.      Žaloby úradníkov – Žaloba o náhradu škody – Zrušenie napadnutého nezákonného aktu – Primeraná náhrada nemajetkovej ujmy – Hodnotiaca správa neobsahujúca posúdenia, ktoré môžu uraziť dotknutú osobu alebo poškodiť jej povesť
(Služobný poriadok úradníkov, článok 91)
(pozri body 224, 225)
10.    Žaloby úradníkov – Žaloba o náhradu škody – Zrušenie napadnutého nezákonného aktu – Primeraná náhrada nemajetkovej ujmy – Nezákonné prepustenie zamestnanca v prípade neexistencie osobitných okolností
(Služobný poriadok úradníkov, článok 91)
(pozri body 227, 228)
Predmet
Návrhy podľa článku 270 ZFEÚ jednak na zrušenie hodnotiacej správy žalobcu za obdobie od 1. januára do 31. decembra 2016, rozhodnutia zo 14. novembra 2017 o skončení jeho zmluvy dočasného zamestnanca a rozhodnutí o zamietnutí jeho sťažností proti týmto aktom a jednak na náhradu nemajetkovej ujmy, ktorú žalobca údajne utrpel
Výrok
1.
Veci T‑77/18 sa T‑567/18 sa spájajú na účely vyhlásenia rozsudku.
2.
Hodnotiaca správa VE za obdobie od 1. januára do 31. decembra 2016 sa zrušuje.
3.
Rozhodnutie zo 14. novembra 2017 o skončení zmluvy dočasného zamestnanca VE sa zrušuje.
4.
V zostávajúcej časti sa žaloby zamietajú.
5.
Európsky orgán pre cenné papiere a trhy (ESMA) je povinný nahradiť trovy konania.